CELEX: 32017R1276
Language: lt
Date: 2017-07-14 00:00:00
Title: 2017 m. liepos 14 d. Komisijos įgyvendinimo reglamentas (ES) 2017/1276, kuriuo iš tetraacetiletilendiamino ir natrio peroksokarbonato gauta peroksiacto rūgštis patvirtinama kaip esama veiklioji medžiaga 2-o, 3-io ir 4-o tipo biocidiniams produktams gaminti (Tekstas svarbus EEE. )

15.7.2017   
            
            
               LT
            
            
               Europos Sąjungos oficialusis leidinys
            
            
               L 184/24
            
         KOMISIJOS ĮGYVENDINIMO REGLAMENTAS (ES) 2017/1276
   2017 m. liepos 14 d.
   kuriuo iš tetraacetiletilendiamino ir natrio peroksokarbonato gauta peroksiacto rūgštis patvirtinama kaip esama veiklioji medžiaga 2-o, 3-io ir 4-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:
   
               (1)
            
            
               Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Šiame sąraše yra iš tetraacetiletilendiamino ir natrio peroksokarbonato gauta peroksiacto rūgštis;
            
         
               (2)
            
            
               pagal Europos Parlamento ir Tarybos direktyvos 98/8/EB (3) 16 straipsnio 2 dalį buvo įvertinta, ar iš tetraacetiletilendiamino ir natrio peroksokarbonato gautą peroksiacto rūgštį galima naudoti 2-o tipo produktams (buitinės paskirties ir visuomenės sveikatos priežiūrai skirtiems dezinfekantams bei kitiems biocidiniams produktams), 3-io tipo produktams (veterinarinės higienos biocidams) ir 4-o tipo produktams (maisto ir pašarų dezinfekantams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 2-o, 3-io ir 4-o tipo produktus, gaminti;
            
         
               (3)
            
            
               Suomija buvo paskirta vertinančiąja kompetentinga institucija ir 2013 m. sausio 16 d. ji pateikė vertinimo ataskaitas ir savo rekomendacijas;
            
         
               (4)
            
            
               pagal Deleguotojo reglamento (ES) Nr. 1062/2014 7 straipsnio 2 dalį 2016 m. gruodžio 13 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomones;
            
         
               (5)
            
            
               remiantis tomis nuomonėmis, biocidiniai produktai, kurie naudojami kaip 2-o, 3-io ir 4-o tipo produktai ir kurių sudėtyje yra iš tetraacetiletilendiamino ir natrio peroksokarbonato gautos peroksiacto rūgšties, turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jos naudojimu susijusių specifikacijų ir sąlygų;
            
         
               (6)
            
            
               todėl iš tetraacetiletilendiamino ir natrio peroksokarbonato gautą peroksiacto rūgštį tikslinga patvirtinti kaip tinkamą 2-o, 3-io ir 4-o tipo biocidiniams produktams gaminti, jei laikomasi tam tikrų specifikacijų ir sąlygų;
            
         
               (7)
            
            
               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;
            
         
               (8)
            
            
               šiame reglamente nustatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Iš tetraacetiletilendiamino ir natrio peroksokarbonato gauta peroksiacto rūgštis patvirtinama kaip veiklioji medžiaga 2-o, 3-io ir 4-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 167, 2012 6 27, p. 1.
   
      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).
   
      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).
   
      PRIEDAS
      
                  Bendrinis pavadinimas
               
               
                  IUPAC pavadinimas
                  Identifikacijos numeriai
               
               
                  Mažiausias veikliosios medžiagos grynumo laipsnis (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Produkto tipas
               
               
                  Specialiosios sąlygos
               
            
                  Peroksiacto rūgštis, gauta iš tetraacetiletilendiamino ir natrio peroksokarbonato
               
               
                  IUPAC pavadinimas:
                  peroksietano rūgštis
                  EB Nr. 201-186-8
                  CAS Nr. 79-21-0
                  Pirmtakai:
                  
                               
                           
                           
                              IUPAC pavadinimas: N,N′-etan-1,2-diilbis(N-acetilacetamidas)
                              EB Nr. 234-123-8
                              CAS Nr. 10543-57-4
                           
                        
                               
                           
                           
                              IUPAC pavadinimas: natrio perkarbonatas
                              EB Nr. 239-707-6
                              CAS Nr. 15630-89-4
                           
                        
               
                  
                     In situ gautos peroksiacto rūgšties specifikacijos pagrįstos pirmtakais tetraacetiletilendiaminu ir natrio peroksokarbonatu.
                  Tetraacetiletilendiamino mažiausias grynumo laipsnis yra 99,0 %, o natrio peroksokarbonato mažiausias grynumo laipsnis yra 85,1 %.
               
               
                  2019 m. sausio 1 d.
               
               
                  2028 m. gruodžio 31 d.
               
               
                  2
               
               
                  Biocidinių produktų autorizacijos liudijimai išduodami laikantis šių sąlygų:
                  
                              1)
                           
                           
                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;
                           
                        
                              2)
                           
                           
                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:
                              
                                          a)
                                       
                                       
                                          pramoniniams ir profesionaliems naudotojams;
                                       
                                    
                                          b)
                                       
                                       
                                          su skalbinių dezinfekavimo gaminiais, skirtais uždarose namų ūkių skalbyklėse, naudojamam paviršiniam vandeniui.
                                       
                                    
                        
            
                  3
               
               
                  Biocidinių produktų autorizacijos liudijimai išduodami laikantis šių sąlygų:
                  
                              1)
                           
                           
                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;
                           
                        
                              2)
                           
                           
                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas pramoniniams ir profesionaliems naudotojams.
                           
                        
            
                  4
               
               
                  Biocidinių produktų autorizacijos liudijimai išduodami laikantis šių sąlygų:
                  
                              1)
                           
                           
                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;
                           
                        
                              2)
                           
                           
                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas pramoniniams ir profesionaliems naudotojams.
                           
                        
            
         (1)  Šioje skiltyje nurodytas grynumas – tai mažiausias įvertintos veikliosios medžiagos grynumas. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.